Mandag kveld krangler Nick, Dallas og Billy Hill med en kasserer i en butikk i Los Angeles. Dallas skyter henne, og de forsøker å skjule mordet fra en politibetjent til han legger merke til blod på gulvet. Tidlig torsdag morgen mottar Casey i Texas en samtale fra sin tidligere kriminelle partner Nick. De har ikke sett hverandre på ett par år. Casey er nå lovlydig, har giftet seg, og håper på muligheten til å adoptere et barn. Nick låner Caseys bil, og Casey finner Nick sin koffert full av heroin.